తెలంగాణలో మహిళా తహసీల్దార్ దారుణహత్య WATCH LIVE TV
సిరీస్ భారత్ వశం.. శ్రీలంక ఫ్యాన్స్ వీరంగం
భారత్ తన జోరును కొనసాగించింది. ప్రత్యర్థికి ఎక్కడా అవకాశం ఇవ్వకుండా సిరీస్‌ను కైవసం చేసుకుంది.
TNN | Updated:
Aug 27, 2017, 11:10PM IST
భారత్ తన జోరును కొనసాగించింది. ప్రత్యర్థికి ఎక్కడా అవకాశం ఇవ్వకుండా సిరీస్&zwnj;ను కైవసం చేసుకుంది. ఆదివారం పల్లెకెలెలో శ్రీలంకతో జరిగిన మూడో వన్డేలో 6 వికెట్ల తేడాతో విజయం సాధించింది. దీంతో ఐదు వన్డేల సిరీస్&zwnj;ను మరో రెండు మ్యాచ్&zwnj;లు మిగిలి ఉండగానే 3-0తో సొంతం చేసుకుంది. టాపర్డర్ ఘోరంగా విఫలమైనా ఓపెనర్ రోహిత్ శర్మ (124) సెంచరీతో అదరగొట్టాడు. ధోనీ (67)తో కలసి మ్యాచ్&zwnj;ను విజయవంతంగా ముగించాడు. రెండో వన్డేలో ఓటమి అంచుల వరకు వెళ్లిన టీం ఇండియాను భువనేశ్వర్ కుమార్&zwnj;&zwnj;తో కలసి ఆదుకున్న మహేంద్ర సింగ్ ధోనీ.. మూడో వన్డేలోనూ అదే రిపీట్ చేశాడు. ఈ సారి రోహిత్&zwnj;తో కలసి ఎలాంటి తడబాటు లేకుండా మ్యాచ్&zwnj;ను ముగించాడు.
తొలుత టాస్ గెలిచి బ్యాటింగ్ ఎంచుకున్న శ్రీలంక నిర్ణీత 50 ఓవలర్లలో 9 వికెట్ల నష్టానికి 217 పరుగులు చేసింది. భారత బౌలర్లు అద్భుతంగా రాణించడంతో లంక తక్కువ స్కోరుకే పరిమితమైంది. లహిరు తిరిమన్నే (80) టాప్ స్కోరర్. దినేష్ చండిమల్ 36, మిలిందా సిరివర్దన 29, కపుగెదెర 14, డిక్వెల్లా 13, ఏంజెలా మాథ్యూస్ 11 పరుగులు చేశారు. మిగిలిన ఆటగాళ్లు ఒక అంకె పరుగులకే పరిమితమయ్యారు. బుమ్రా కెరీర్&zwnj;లో తొలిసారి 5 వికెట్లు పడగొట్టాడు. అక్షర్ పటేల్, హార్దిక్ పాండ్యా, కేదార్ జాదవ్ ఒక్కో వికెట్ తీశారు.
218 పరుగుల లక్ష్యంతో బరిలోకి దిగిన భారత్&zwnj;కు ఆదిలోనే దెబ్బ తగిలింది. ఓపెనర్ శిఖర్ ధావన్ (5)ను మలింగ క్లీన్ బౌల్డ్ చేసి పెవిలియన్&zwnj;కు పంపాడు. అనంతరం కెప్టెన్ విరాట్ కోహ్లి (3) ఇలా వచ్చి అలా వెళ్లిపోయాడు. విశ్వ ఫెర్నాండో బౌలింగ్&zwnj;లో చమీరాకు క్యాచ్ ఇచ్చి వెనుదిరిగాడు. ఆ తరవాత లోకేష్ రాహుల్ (17) కూడా ఎక్కువ సేపు క్రీజులో నిలవలేకపోయాడు. ఆ వెంటనే కేదార్ జాదవ్ కూడా డకౌట్&zwnj; అయ్యాడు. దీంతో 61 పరుగులకే భారత్ 4 కీలక వికెట్లు కోల్పోయింది. ఇలాంటి పరిస్థితుల్లో క్రీజులోకి వచ్చిన ధోనీతో కలసి రోహిత్ శర్మ అద్భుతంగా ఆడాడు. వీరిద్దరూ కలసి ఐదో వికెట్&zwnj;కి 157 పరుగుల విలువైన భాగస్వామ్యాన్ని నెలకొల్పారు. దీంతో 45.1 ఓవర్లలో 4 వికెట్ల నష్టానికి 218 పరుగులు చేసి భారత్ విజయాన్ని అందుకుంది. ఐదు వికెట్లు తీసి మ్యాచ్ విజయంలో కీలక పాత్ర పోషించిన బుమ్రాకు &lsquo;మ్యాన్ ఆఫ్ ద మ్యాచ్&rsquo; అవార్డు దక్కింది.
సహనం కోల్పోయిన లంక అభిమానులు
గత కొద్ది కాలంగా శ్రీలంక చెత్త ప్రదర్శనను చూసి విసిగిపోయిన ఫ్యాన్స్ పల్లెకెల మ్యాచ్&zwnj;లో సహనం కోల్పోయారు. విజయానికి భారత్ మరో 8 పరుగుల దూరంలో ఉండగా శ్రీలంక అభిమానులు మైదానంలోకి వాటర్ బాటిళ్లు విసరడం మొదలు పెట్టారు. దీంతో మ్యాచ్&zwnj;కు కాసేపు అంతరాయం ఏర్పడింది. సుమారు 10 నిమిషాల పాటు మ్యాచ్ నిలిచిపోయింది. సెక్యూరిటీ సిబ్బంది అభిమానులను నిలువరించడంతో మ్యాచ్ మళ్లీ మొదలైంది. కాగా, 2015లో భారత్&zwnj;లోనూ ఇలాంటి సంఘటనే చోటుచేసుకుంది. కటక్&zwnj;లో దక్షిణాఫ్రికాతో జరిగిన మ్యాచ్&zwnj;లో భారత అభిమానులు మైదానంలోకి బాటిళ్లు విసిరారు.